Audrey Matura

Audrey Matura-Shepherd (vörmaals ok Audrey Matura-Tillet; * in Corozal) is en Avkatin, Ümweltschützerin un Politikerin (UDP) ut Belize.

Matura is in Corozal opwussen un later na Belize-Stadt tagen. Dor weer se op de Раllоttі Ніgh Ѕсhооl, op dat Ѕt. Јohn’s Сollege un op dat Unіvеrѕіtу Соllеgе von Веlіzе. Se hett an de  Unіvеrѕіtу оf Тhе Wеѕt Іndіеѕ, de Unіvеrѕіtу оf Guуаnа un de Nоrmаn Маnlеу Lаw Ѕсhооl іn Kingston (Јаmаіkа) Juristeree studeert un is Avkatin in de egen Kanzlie Matura & Co. As Juristin hett se vörher toeerst in dat Büro von’n Director of Public Prosecution arbeidt un later as Direktersche von dat Legal Advice & Services Centre.

Se weer ok siet de Johren 1990 Journalistin, weer Rutgeverin bi’n Guardian un harr en Kolumne mit’n Naam Right to the Point in de Amandala.

Von 1998 bet November 2000 weer se för de Oppositschoonspartei UDP Maat von’n Senaat von Belize. Se hett ehr Amt as Senatersche an Marilyn Williams afgeven, nadem se Belize verlaten harr, üm to studeren.UDP presents new senator, Channel 5 Belize an’n 7. November 2000

Von 2009 bet August 2013 weer se Viez-Präsidentin von Oceana in Belize.Audrey Matura-Shepherd resigns from OCEANA, Channel 5 Belize an’n 30. Mai 2013

Matura hett twee Söhns un een Dochter.Star in my community-Audrey Matura, Breaking Belize News an’n 6. November 2017

 Footnoten 

Kategorie:Fru
Kategorie:Jurist
Kategorie:Ümweltschützer
Kategorie:Senater (Belize)
Kategorie:Börger von Belize
Kategorie:Boren in dat 20. Johrhunnert
Kategorie:Maat von de United Democratic Party (Belize)